Frankie Knuckles

Frank Warren ”Frankie” Knuckles nuorempi (18. tammikuuta 1955 Bronx, New York, Yhdysvallat – 31. maaliskuuta 2014) oli yhdysvaltalainen DJ ja musiikkituottaja. Monet pitävät häntä housemusiikin isänä. Hän toimi Chicagon tunnetun Warehouse-klubin DJ:nä vuosina 1977–1982, ja termin house sanotaan juontuvan sieltä.http://metropolis.co.jp/tokyo/415/clubs.asp  Myöhemmin Knuckles perusti Powerplant-klubin, jonka lisäksi hän on soittanut paljon muun muassa New Yorkin Sound Factory -klubilla ja Ibizan Pacha-klubilla. Tuottajana hän on tehnyt huomattavaa yhteistyötä erityisesti David Moralesin ja Satoshi Tomiien kanssa Def Mix -ryhmän merkeissä. Vuonna 1998 hän sai Grammy-palkinnon uudelleenmiksaustyöstään. Chicagon kaupunki on nimennyt elokuun 25. päivän Frankie Knucklesin päiväksi ja nimennyt yhden kaduistaan hänen mukaansa.http://www.vueweekly.com/articles/default.aspx?i=486 

31. maaliskuuta 2014 Knucklesin kerrottiin kuolleen II-tyypin diabeteksen aiheuttamaan komplikaatioon.

 Lähteet 

 Aiheesta muualla 
 Viralliset sivut 
 Frankie Knuckles Discogs-sivustolla 
 Def Mix Productions  
 Frankie Knucklesin muistokirjoitus Helsingin Sanomissa  

Luokka:Yhdysvaltalaiset DJ:t
Luokka:Yhdysvaltalaiset elektronisen musiikin artistit
Luokka:Yhdysvaltalaiset house-artistit
Luokka:Grammy-palkinnon saajat
Luokka:Vuonna 1955 syntyneet
Luokka:Vuonna 2014 kuolleet